钦定古今图书集成/明伦汇编/氏族典/第133卷 > 《廖用贤尚友录》 > 荀悦
## 钦定古今图书集成/明伦汇编/氏族典/第133卷 > 《廖用贤尚友录》 > 荀悦

按《后汉书荀淑传》：“悦字仲豫，俭之子也。俭早卒，悦年
十二，能说《春秋》。家贫无书，每之人间，所见篇牍，一览
多能诵记。性沈静，美姿容，尤好著述。灵帝时，阉官用
权，士多退身穷处，悦乃托疾隐居。初辟镇东将军曹
操府，迁黄门侍郎。献帝颇好文学，悦侍讲禁中，旦夕
谈论。累秘书监侍中。时政移曹氏，天子恭己而已。悦”
志在献替，而谋无所用，乃作《申鉴》五篇。其所论辨，通
见《政体》。年六十二，建安十四年卒。